fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi en fi nb fi fi fi fi uz fi fi en fi fi fi fi fi fi nb fi fi fi fi fi fi fi fi fi ru fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi et fi fi fi fi fi fi fi fi scn fi fi fi fi fi fi fi fi fi fi fi fi et fi fi fi fi fi fi fi fi fi fi fi nb fi fi fi fi fi fi et fi fi fi fi fi en fi fi fi fi fi fi fi fi fi fi eo fi fi fi et fi fi fi fi fi fa fi fi fi fi fi scn fi fi fi fi fi fi fi fi hu fi fi et fi fi fi fi fi fi fi fi fi fi fi fi fi fi fi nb fi en fi fi fi fi fi fi fi fi fi fi fi fi fi fi fi es es en es fi fi
Aihe: GP:n joululahja - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Etusivu › Foorumit › Yleistä › GP:n joululahja
Esillä 25 viestiä, 1 - 25 (kaikkiaan 48)
7.1.2012 15:29:00 #186412 Ilmoita asiaton viesti
Kiitos Gp:lle hienosta joululahjasta eli TVviihteen kortista, jolla näkee tammikuun aikana 4-pro kanavilta golfia! Tai siis pitäisi nähdä…    Kortti tuli ja sillä pystyi katselemaan ns esikatselu-viikon koko nelospaketin tarjontaa. Tänään sitten tuli viikko täyteen ja katselu loppui: ’ei pääsyä(6)’. Tuon TVviihteen kanssa on ollut melkoista takkuamista yle hd-kanavan kortin kanssa. Muutaman viikon kauppasivat kaikkia muita kanaviaan, mutta eivät toimittaneet ko korttia. Yleltä saamani tiedon mukaan en ole ensimmäinen, joka korttia odottaa. No nyt on yle-hd toiminnassa, mutta golfpisteen joululahja ei.    No tämähän tietysti koskee vain köyhiä…
7.1.2012 19:09:00 #430119 Ilmoita asiaton viesti
Ei oo lahjottu ikinä eikä jouluna. Itte oon maksanu kolopallon katselun.
Tosin on mahdollista, että en osaa vaikka moisten korttien kanssa olen jo 15 vuotta leikkinytkin.
MA, missasit kirkkaasti, pointin. Tässä nyt ei ollut tarkoitus kysyä, kuka ei ole köyhä eikä kipeä, vaan ihmetellä TVviihteen toimintaa. Samalla myös antaa palautetta GP:lle siitä, miten joululahja toimii. En tiedä em tahojen kytköksiä, mutta jos GP on panostanut vaikkapa rahallisesti joululahjaan, niin lienee sen syytä kysyä panostuksensa perään.
Vai mahtoiko Mika omalla tavallaan kertoa, ettei hän ole saanut moista GP:n joululahjaa? En ole minäkään, joten oliko tuo arvottu lahja vai joillekin tietyille henkilöille kohdistettu huomionosoitus?
7.1.2012 20:54:00 #430123 Ilmoita asiaton viesti
Tuo oli luettavissa MA:n viestistä, sen myönnän. Ko kortti oli tilattavissa GP:n sivuilla joskus joulun alla. Olikohan niitä muutama sata tarjolla hätäisemmille. Itse en ole ’tietty henkilö’, joten jos lahja olisi semmoisille ollut tarjolla, minä varmaankaan sitä en olisi saanut.
Saattaa tietty olla semmoinen tekniikan riemuvoitto koko korttipeli, että oksat (rahat) pois. Eli toisaalta semmoista pakettia kyseinen firma oikein tyrkyttämällä kaupittelee. Tiedä sitten, mikä mättää ja missä.
7.1.2012 20:58:00 #430124 Ilmoita asiaton viesti
Meillä on toiminut moitteettomasti. Kortti koneeseen 29.12. ja vielä pelittää.
Lahja piti itse tilata netistä. En muista oliko niitä varattu 1000 vai 2000 kpl?
7.1.2012 21:30:00 #430125 Ilmoita asiaton viesti
KL tuossa ylempänä ihmetteli, oliko lahja joillekin tietyille henkilöille. Jospa se olikin niin, että tietyillä henkilöillä kortti ei toimi…
9.1.2012 12:34:00 #430126 Ilmoita asiaton viesti
Haluan kanssa kiittää tästä joululahjasta. Aivan mainio.
Ainoa ikävä oli, että joutu ostamaan kortinlukijan kun sellaista ei ennestään ollut.
Kortti toimii todella hyvin ja kuvanlaatu hyvä, harkitsen jopa käyttäväni mukana tulleen etukupongin. Jäin koukkuun tuohon NFLään ja nyt kun on nuo ratkaisupelit päällänsä niin…
Nelonen Pro kun näyttää myös European Touria että PGA Touria, niin riittää hienosti katseltavaa.
9.1.2012 14:26:00 #430127 Ilmoita asiaton viesti
KL kirjoitti: (7.1.2012 18:26:29)
Eipä silti, meillä reistailee Welho/DNA:n ohjelmakortti tuon tuostakin, nytkään ei Kuukauden Kanava näy lainkaan. Pikemminkin on iloinen yllätys, jos kaikki ne kanavat näkyvät, jotka on maksettu.
Meilläkin kortti piiputti aikansa ja lakkasi sitten tykkänään toimimasta. Soitin DNA:n asiakaspalveluun josta kehotettiin menemään DNA-myymälään, jossa kortti uusitaan odotellessa. Näin tapahtuikin ja taas näkyy vaikka mitä.
Erityisesti ilahdutti asiakaspalvelija, joka tarkisti henkilö- ym tiedot ja lopuksi totesi: – Kyllä Te olette oikea ihminen!
9.1.2012 14:38:00 #430128 Ilmoita asiaton viesti
Phoenix kirjoitti: (9.1.2012 10:34:58)
Haluan kanssa kiittää tästä joululahjasta. Aivan mainio.
Ainoa ikävä oli, että joutu ostamaan kortinlukijan kun sellaista ei ennestään ollut.
Kortti toimii todella hyvin ja kuvanlaatu hyvä, harkitsen jopa käyttäväni mukana tulleen etukupongin. Jäin koukkuun tuohon NFLään ja nyt kun on nuo ratkaisupelit päällänsä niin…
Nelonen Pro kun näyttää myös European Touria että PGA Touria, niin riittää hienosti katseltavaa.
Vielä kun saisi sellaisen kortin, jonka avulla Majorit tulisi alkuperäisellä selostuksella…
9.1.2012 14:44:00 #430129 Ilmoita asiaton viesti
Olemme tarkistaneet asian ja kaikkien Golfpiste.comin kautta joululahjan tilanneiden tiedot on järjestelmässämme ok ja katselukortillamme pitäisi tammikuun ajan näkyä kaikki Nelosen 5 maksu-tv-kanavaa.
Ongelmia voi esiintyä tietyn merkkisissä/mallisissa digibokseissa, jotka vaativat ohjelmistopäivityksen toimiakseen TV Viihteen katselukortin kanssa, katso lista: http://www.tvviihde.fi/digiboksit
Jos taas käytössä on uusi Antenna Ready HD -laite, se tulee linkittää yhteen katselukortin kanssa TV Viihteen sivuilta löytyvän ohjeen mukaisesti:
Mikäli nämä ei auta, kannattaa ottaa yhteyttä TV Viihteen asiakaspalveluun Puh. 0207 920 780 Avoinna arkisin klo 9 -18. Voi myös heittää kysymyksen tämän ketjun jatkeeksi, niin vastailen parhaani mukaan.
9.1.2012 15:46:00 #430130 Ilmoita asiaton viesti
Korttia en ole saanut vieläkään.
Vahvistus siitä, että olen tuhannen ’onnellisen’ joukossa tuli sähköpostiini 12.12.
Joulun jälkeen (27.12) kyselin sieltä, että minulla on jo olemassa
heidän HD-kortti (YLE, MTV3 ja Nelonen) niin voisivatko jotenkin linkittää niin, ettei tarvitse
kahden kortin kanssa nylpyttää niin vastaus oli ettei vanhaan korttiin voi liittää tätä ’joululahjaa’.
Ja viimeinen lause samassa viestissä on: Kun sinulla on TV Viihde katselukortti käytössäsi, voit lisätä uusia kanavia/palveluita kortillesi! Heh!
(tämä vastaus tuli 31.12.11 ja lupasivat korttia lähettää…)
Tänään lähetin heille viestiketjua ja kyselyä katsotaan jospa sais vielä tammikuussa
nautittua sinänsä kivasta joululahjasta.
Ideana hyvä, mutta ilmeisesti toteutus ontuu, mutta sehän on vähän kuin oma golfkierros…
10.1.2012 09:43:00 #430131 Ilmoita asiaton viesti
Ei ole syytä olla antamatta nykyisille asiakkaillemme yhtä lailla tammikuuksi Nelonen Paketti veloituksetta. Nykyisille asiakkaille tällaisia maistiaisia on muutenkin aina silloin tällöin. Ole vaan yhteyksissä asiakaspalveluun, niin he lisäävät kanavat kortillesi. Varmistan, että kaikki siellä tietävät, että niin kuuluu tehdä.
10.1.2012 11:04:00 #430132 Ilmoita asiaton viesti
Hei vaan Anssi Kiviranta!
Tarkistaisitte vaan uudestaan järjestelmänne, minulla ei ainakaan ko paketti toimi. Eikä toimi yhdellä täkäläisellä pelikaverillanikaan. Yksi asiakaspalvelijoistanne soitti päivänä muutamana ja lupasi linkittää tammikuun lisukkeet TVviihteeltä saamaani yle-hd-korttiin. Yle-hd toimii, mutta muut eivät: ’ei pääsyä(6)’.
Mitä maksulliseen asiakaspalvelunumeroonne tulee, niin olen kertaalleen siellä jonottanut ja kuunnellut automaatin myyntijargonia. Mielestäni se on huono vitsi, kuulemma vähän kuin puhelinoperaattorien kanssa asioisi. Eli valmista ei tule.
Sähköpostin kautta minulle on yritetty myydä tämän asian yhteydessä TVviihteen vajaan 7 euron pakettia, jossa on ilmainen yle-hd ja maikkarin ja nelosen huonolaatuiset ’hd-lähetykset’.
Tammikuu alkaa jo pikapuoliin olla paketissa…
10.1.2012 12:04:00 #430133 Ilmoita asiaton viesti
pensseli kirjoitti: (9.1.2012 12:38:47)
[Vielä kun saisi sellaisen kortin, jonka avulla Majorit tulisi alkuperäisellä selostuksella…
Täältä ainakin lähtee tilaukseen 2 kpl TV-viihde.kortteja heti kun on mahdollisuus saada lähetykset alkuperäisellä selostuksella. Täytyy kyllä sanoa, että Petteri Ahomaa ja Mikael PIltz hoitivat selostukset aikanaan siedettävästi, muita ei vaan jaksa kuunnella.
10.1.2012 16:43:00 #430134 Ilmoita asiaton viesti
Niiden, ketkä ovat jo TV Viihteen asiakkaita, kannattaa pyytää Nelosen Paketin lisäämistä katselukortilleen tämän lomakkeen kautta, niin ei tarvi jonotella puhelimessa:
10.1.2012 18:32:00 #430135 Ilmoita asiaton viesti
Huomattava ero esim. Canal plussan futistarjontaan. Tarkoitan siis normaalia SD-kuvaa joka monilla kanavilla on aika suttuinen isoissa televisioissa. HD:tä ei golflähetyksessä itse asiassa tarvita, mutta silti haluaisin kysyä TV-viihteeltä milloin kanava pystyy tarjoamaan enemmän HD:tä antennitalouksiin. Nythän sitä on saatavilla HYVIN rajoitetusti.
10.1.2012 19:40:00 #430136 Ilmoita asiaton viesti
Hei taas Anssi Kiviranta!
Sinä tuossa ohjaat teidän (maksavat?) asiakkaat asiakaspalautelomakkeelle ja muut jonottamaan puhelimeen kuuntelemaan mainosten jälkeen, kuinka kaikki asiakaspalvelijat ovat juuri nyt varattuja.
Jako oikeisiin asiakkaisiin ja muihin siis. Ei ehkä anna hyvää kuvaa yrityksen kulttuurista.
Minusta on tullut TVviihteelle ilmeisesti ’hankala tapaus’, kun yritin jokusen viikon saada heiltä YLE-hd-korttia, joka heidän tulee pyydettäessä vastikkeetta toimittaa halukkaille (ns. must carry-kanava ja siihen liittyvät sopimukset ja säännökset). Syystä taikka toisesta minulle vaan kaupattiin erilaisia maksullisia vaihtoehtoja, joihin minulla kuitenkaan ei ollut mitään tarvetta. YLE:stä todettiin, että en ollut suinkaan ensimmäinen, jolle näin on käynyt. Vasta lukuisten sähköpostien vaihdon jälkeen sain haluamani kortin.
Mutta nyt ei sitten sille onnistu millään tämän GP:n tarjoaman kanavapaketin linkittäminen!
Pahoittelen avautumistani tällä palstalla, mutta kun samanlaisia tapauksia tuntuu olevan muitakin, niin ehkä tämä jotenkin on perusteltua…
10.1.2012 21:10:00 #430137 Ilmoita asiaton viesti
Tyhmän kysymyksen leiman uhalla… Asun kaapelitalossa mutta minulla on antenniboksi jossa toimii kaikki ’ilmaiskanavat’. TV-Viihteen kanavat eivät näy ja minulle sanottiinkin ettei kortti toimi kaapelitaloudessa . Paska tsägä vai saisiko sen toimimaan esim. erillisen antennivahvistimen kautta? Asun siis kerrostalossa.
11.1.2012 19:13:00 #430138 Ilmoita asiaton viesti
Ei toki ollut tarkoitus suosia nykyisiä asiakkaita, vaan mahdollistaa tuon yksiselitteisen asian työntäminen asiakaspalveluun lomakkeen kautta, kun se ei vaadi sen kummempaa asiointia. Kyllä sen kautta voi muitakin asioita laittaa niin uudet kuin nykyiset asiakkaat, mutta monissa muissa asioissa asiointi puhelimitse on kätevämpää, kun saa vastauksen heti. Se tietysti on harmillista, että jonoa usein on.
Viimeiseen kysymykseen kaapelitaloudesta: Hyvällä sisäantennilla voi saada TV Viihteen kaapelitalouteenkin. Etenkin mökkeilijöille, veneilijöille, karavaanareille ym. varteenotettava vaihtoehto, kun saa majorit katseltua sitten lomillakin. Mutta näkyvyysaluekarttoihin kannattaa tutustua, ettei tule epämieluisia yllätyksiä ja muistaa, että sisäantennilla ei välttämättä näy näkyvyysalueellakaan. Tvviihde.fi -sivulta löytyy näkyvyysaluetarkistus.
11.1.2012 20:19:00 #430139 Ilmoita asiaton viesti
TVviihde kirjoitti: (11.1.2012 17:13:29)
Viimeiseen kysymykseen kaapelitaloudesta: Hyvällä sisäantennilla voi saada TV Viihteen kaapelitalouteenkin.
Asun kaapelitaloudessa ja otin TV-Viihteen Nelos-paketin koekäyttöön kolmeksi kuukaudeksi. Hämmästyttävää miten hyvin kanavat näkyvät yksinkertaisella sisäantennilla. Siirryn ilman muuta Pro1 + Pro2 tilaajaksi kunhan saan muuttohommat hoidettua.
Ainut ongelma on koskenut kortinlukijaa: siirtyminen DNA-kaapelista TV-Viihteelle onnistuu pienellä viiveellä. Päinvastaiseen suuntaan siirryttäessä on tarvittu uudelleenlinkitystä. Ilmeisesti jatkossa pitää investoida toiseen kortinlukijaan, mikä kyllä tuntuu täydelliseltä tekniseltä typeryydeltä.
12.1.2012 11:32:00 #430140 Ilmoita asiaton viesti
Tämähän alkaa ollaihan naurettavaa. Eilen sain TVViihteeltä laskun ’nelospaketti’ ajalta
20.12.11-31.3.12. Tuollaista en ole tilannut, ainoastaan olen odottanut sitä gp:n joululahjaa!!!!
Sekuntiakaan ei nelospaketti ole näkynyt ja mitään korttia en ole saanut!!!!!
Ja nyt viel olemassa olevat HD kanavatkin ovat häipyneet!,,,, ei käyttöoikeutta(5) ilmoittaa boxi!
Olen yrittänyt eilen ja nyt aamulla soitella sinne,mutta turhaan….
Ilmeisesti ei olisi pitänyt sotkeutua ’ilmaiseen’ joululahjaan niin näkyisi edes ne maksamani
12.1.2012 12:31:00 #430141 Ilmoita asiaton viesti
Tuo kuulostaa ihan vaan siltä, että tilauksen käsittelijä on syöttänyt tilaukseesi väärän kampanjan. Joululahjan sijaan on vahingossa syöttänyt normaalin Nelonen Paketti -kampanjan.
Suosittelisin jättämään viestin tuon palautelomakkeen kautta, niin asia tulee kuntoon.
Kovin suurimittaisesta ongelmasta ei näyttäisi kuitenkaan olevan kysymys, kun tuon lomakkeen kauttakaan ei ole tullut yhtä ainutta palautetta tähän joululahjaan liittyen. Joululahjoja jaettiin erittäin suuri määrä ja silloin joukkoon valitettavasti mahtuu muutama virhe tilausten käsittelyssä. Asiat kuitenkin hoidetaan kuntoon, heti kun tieto saadaan asiakaspalveluun.
Suosittelen myös tutustumaan asiakaspalvelusivuihimme osoitteessa http://tvviihde.fi/faq
Korttilinkitys on tosiaan hoidettava Antenna Ready HD -laitteiden kanssa ja tietyt vanhat digiboksit vaativat ohjelmistopäivityksen.
12.1.2012 12:51:00 #430142 Ilmoita asiaton viesti
Eikös sinustakin rupea kuulostamaan siltä, että firmassasi on jotain pahasti vialla! Tilausten käsittelijät syöttävät vääriä koodeja, tulee liikaa tilauksia, puhelimella ei pääse, kuin kuuntelemaan mainoksia. Monilla muilla keskustelupalstoilla kirotaan TVviihteen nimeen ynnä muuta. Samat ongelmat ovat olleet pitkin syksyä; teidän taholtanne on valiteltu tilapäisiä kiireitä.
Olen itse jättänyt tietoni palautelomakkeen kautta ja sähköpostin kautta; puhelimitse en ole yrityksistä huolimatta päässyt ongelmien korjaukseen. Myyntiin kyllä pääsee. Ehdottaisinkin näin aluksi, että sulkisitte myyntipuolen ja keskittyisitte korjaamaan olemassa olevat ongelmat.
Olen jo sisäistänyt sen, että minulta 4pro-kanavat jäivät näkemättä. Odottelenkin vain laskua joululahjasta…
Esillä 25 viestiä, 1 - 25 (kaikkiaan 48)
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › GP:n joululahja
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.